Yul Moldauer

Yul Moldauer (født 26. august 1996 i Seoul) er en turner fra USA. Han ble USA-mester i mangekamp i 2017. 

Han ble adoptert til USA som barn, av Peter og Orsa Moldauer.

Idrettskarriere

2016 
Moldauer ble NCAA-mester i mangekamp i 2016, og han fikk også gull i lagkonkurransen. I tillegg fikk han sølv i skranke og bronse i frittstående. 

I USA-mesterskapet i turn 2016 kom han på femteplass i mangekampen, med 89,250 poeng i kvalifiseringen og 88,300 poeng i finalen. Han kom også på femteplass i USAs OL-uttak for sommer-OL 2016, og ble ikke tatt ut til OL.

2017 
Han vant Winter Cup Challenge i Las Vegas sammenlagt. I NCAA-mesterskapet 2017 vant han frittstående, og kom på andreplass i mangekampen, men fikk gull i lagkonkurransen. Han vant den internasjonale seniorkonkurransen American Cup, med karakteren 85,931.

Han vant mangekampen under USA-mesterskapet i turn 2017, og vant også frittstående. Han ble dermed tatt ut til å delta i VM i turn 2017. I VM fikk han bronse i frittstående som eneste medalje, med karakteren 14,500 i finalen. I den individuelle mangekampen kom han på sjuendeplass.

2021
Under Sommer-OL 2020 i Tokyo som ble arrangert i 2021, ble han nummer 5 i lagkonkurransen.

Referanser

Eksterne lenker 
 
 Profil hos University of Oklahoma

Turnere fra USA
Personer fra Seoul
Personer fra Jefferson County i Colorado
Deltakere for USA under Sommer-OL 2020
Gymnaster under Sommer-OL 2020